### NN 145/2023 (6.12.2023.), Odluka o porezima Grada Daruvara

Grad Daruvar

2010

Na temelju članka 20. i 42. Zakona o lokalnim porezima (»Narodne novine«, broj 115/16, 101/17, 114/22 i 114/23) i članka 42. stavka 1. alineje 9. Statuta Grada Daruvara (»Službeni glasnik Grada Daruvara«, broj 1/2021), Gradsko vijeće Grada Daruvara na 19. sjednici održanoj 29. studenoga 2023. godine donijelo je

ODLUKU

O POREZIMA GRADA DARUVARA

I. TEMELJNA ODREDBA

Članak 1.

Ovom se Odlukom propisuju vrste poreza koje pripadaju Gradu Daruvaru, visina stope poreza na potrošnju, visina poreza na kuće za odmor, predmet oporezivanja porezom na korištenje javnih površina te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

II. VRSTE POREZA

Članak 2.

Porezi Grada Daruvara su:

1. porez na potrošnju,

2. porez na kuće za odmor,

3. porez na korištenje javnih površina.

III. POREZ NA POTROŠNJU

Članak 3.

Stopa poreza na potrošnju iznosi 3 %.

IV. POREZ NA KUĆE ZA ODMOR

Članak 4.

Porez na kuće za odmor koje se nalaze u I. i II. zoni sukladno posebnoj Odluci o zonama na području Grada Daruvara plaća se u visini od 2,00 eura/m² korisne površine kuće za odmor, a na kuće za odmor koje se nalaze u III., IV., i V. zoni, porez se plaća u visini od 1,33 eura/m² korisne površine kuće za odmor.

V. POREZ NA KORIŠTENJE JAVNIH POVRŠINA

Članak 5.

Javnom površinom smatraju se nerazvrstane ceste, javne prometne površine na kojima nije dopušten promet motornim vozilima, javna parkirališta i javne zelene površine.

Članak 6.

Porez na korištenje javnih površina utvrđuje se u visini od:

|  |  |  |
| --- | --- | --- |
| 1. | Smještaj ogrjevnog drva i ugljena |  |
|  | – do 15 dana bez naknade |  |
|  | – od 15 dana na dalje | 0,15 eur/m²/dan |
| 2. | Smještaj skele i graditeljskog materijala |  |
|  | – do 15 dana bez naknade |  |
|  | – od 15 dana na dalje | 0,30 eur/m²/dan |
| 3. | Zabavne igre, cirkus, luna park | 0,30 eur/m²/dan |
| 4. | Pokretni štandovi (knjige, bižuterije, čestitke, za prodaju suvenira, ukrasa i dr.) i postavljenje svih ostalih naprava (zamrzivači, automati za prodaju pića, sladoleda) | 3,00 eur/m²/dan |
| 5. | Korištenje štanda i kućice | 3,00 eur/m²/dan |
| 6. | Korištenje štanda i javne površine za vrijeme manifestacija | 5,00 eur/m²/dan |
| 7. | Odvoz i dovoz štanda | 15,00 eur/kom |
| 8. | Prodaja kestenja i kukuruza | 1,50 eur/m²/dan |
| 9. | Prodaja borova | 2,50 eur/m²/dan |
| 10. | Terase za vršenje ugostiteljskih djelatnosti |  |
|  | – na otvorenom | 0,17 eur/m²/dan |
|  | – pod tendom ljeti (1. 6. – 30. 9.) | 0,20 eur/m²/dan |
|  | – pod tendom bez ljetnog perioda | 0,06 eur/m²/dan |
| 11. | Korištenje javne površine za postavljanje rek­lamnog panoa |  |
|  | – reklamni stup samostojeći do 1 m² | 45,00 eur/m²/god. |
|  | – reklamni stup samostojeći od 1 m² do 5 m² | 70,00 eur/m²/god. |
|  | – reklamni stup samostojeći iznad 5 m² | 100,00 eur/m²/god. |
|  | – reklamna vitrina (city light) do 1 m² | 60,00 eur/m²/god. |
|  | – reklamna vitrina (city light) od 1 m² do 5 m² | 115,00 eur/m²/god. |
|  | – reklamna vitrina (city light) iznad 5 m² | 165,00 eur/m²/god. |
|  | – reklamni panoi na stupu javne rasvjete do 3 m² | 65,00 eur/m²/god. |
|  | – jumbo plakati | 70,00 eur/m²/god. |
| 12. | Korištenje javne površine za postavljanje paketomata | 1,30 eur/m²/dan |
| 13. | Rezervirana parkirališna mjesta | 70,00 eur/mjesto/god. |
| 14. | Korištenje obilježenog parkirališnog mjesta u druge svrhe | 15,00 eur/m²/dan |
| 15. | Korištenje javne površine za obuku autoškola | 90,00 eur/vozilo/god. |
| 16. | Korištenje javne površine za promotivne aktivnosti poslovnih subjekata | 150,00 eur/dan |
| 17. | Korištenje javne površine ispod montažne garaže | 3,65 eur/m²/god. |
| 18. | Druge privremene upotrebe javne površine | 0,30 eur/m²/dan |
| 19. | Druge stalne uporabe javne površine (stalak, ormarić i sl.) | 1,00 eur/dan |
| 20. | Ostale uporabe javne površine za stalno (cijelu godinu) | 0,01 eur/m²/dan |
| 21. | Ostale uporabe javne površine (privremeno) | 0,06 eur/m²/dan |
| 22. | Paušal za korištenje električne energije (kada se u korištenju javne površine koristi i el. energija iz elektro ormarića u vlasništvu Grada) |  |
|  | – štandovi, kućice i šatori do 2 kW | 5,00 eur/dan |
|  | – štandovi, kućice i šatori od 2 do 5 kW | 10,00 eur/dan |
|  | – štandovi, kućice i šatori preko 5 kW | 10,00 eur/dan |
|  | – promotivne akcije, prezentacije i drugi programi | 50,00 eur/dan |
|  | – priključak pozornice | 100,00 eur/dan |
| 23. | Postavljanje reklame i reklamnih panoa bez prethodnog odobrenja za tekuću godinu u kojoj su postavljeni |  |
|  | – do 1 m² | 60,00 eur |
|  | – od 1 m² do 5 m² | 115,00 eur |
|  | – iznad 5 m² | 165,00 eur |

Članak 7.

Rješenje o razrezu poreza na korištenje javnih površina donosi Upravni odjel za financije i proračun Grada Daruvara na temelju podataka iz rješenja i na temelju drugih podataka koje Upravnom odjelu dostavljaju drugi nadležni odjeli Grada.

Porez na korištenje javnih površina plaća se u roku od 15 dana od dana primitka rješenja kojim je porez utvrđen.

Porez na korištenje javnih površina neće se naplaćivati kada javnu površinu koriste sportski klubovi, organizatori sportskih i humanitarnih akcija, političke stranke, političke inicijative, nezavisne liste te referendumske inicijative, ustanove i trgovačka društva kojih je Grad osnivač, organizatori programa koji imaju za cilj promicanje humanitarnih, sportskih, kulturnih, tradicijskih i sl. sadržaja, a kojih je pokrovitelj, organizator ili suorganizator Grad Daruvar, Turistička zajednica Daruvar – Papuk, Županija ili Republika Hrvatska te za projekte i programe udruga i ostalih neprofitnih organizacija koji su su/financirani i od interesa za Grad Daruvar, ukoliko takvo korištenje nema komercijalni karakter.

VI. NAČIN UTVRĐIVANJA I NAPLATE POREZA

Članak 8.

Poslove utvrđivanja, evidentiranja, nadzora, naplate i ovrhe radi naplate poreza iz članka 2. ove Odluke obavljat će Upravni odjel za financije i proračun Grada Daruvara.

VII. PRIJELAZNE I ZAVRŠNE ODREDBE

Članak 9.

Postupci utvrđivanja poreza započeti po odredbama Odluke o porezima Grada Daruvara (»Narodne novine«, broj 35/2021, »Službeni glasnik Grada Daruvara«, broj 1/2021), koji nisu dovršeni do stupanja na snagu ove Odluke, dovršit će se prema odredbama Odluke o porezima Grada Daruvara (»Narodne novine«, broj 35/2021, »Službeni glasnik Grada Daruvara«, broj 1/2021).

Stupanjem na snagu ove Odluke, prestaje važiti Odluka o porezima Grada Daruvara (»Narodne novine«, broj 35/2021, »Službeni glasnik Grada Daruvara«, broj 1/2021).

Članak 10.

Ova Odluka objavit će se u »Službenom glasniku Grada Daruvara« i »Narodnim novinama«, a stupa na snagu 1. siječnja 2024. godine.

Klasa: 410-11/23-01/01
 Urbroj: 2103-3-01-01/23-1
 Daruvar, 29. studenoga 2023.

Predsjednik
 Gradskog vijeća
 Ivor Kovačko, v. r.